ພວກ​ຕໍ່ຕ້ານ ໃນຊີເຣຍ ແລະຊາວເຄີດ ຈາກອີຣັກ ໄປສົມທົບ ປົກປ້ອງ ເມືອງ Kobani
ກຸ່ມ​ຕໍ່ຕ້ານ​ລັດຖະບານ ປະມານ 50 ຄົນ ຈາກ​ກອງທັບ​ຊີ​ເຣຍ​ເສລີ​ ໄດ້ໄປ​ຮອດ​ເມືອງ Kobani ​ໃນວັນພຸດ ​ມື້​ນີ້​ ຫຼັງຈາກ​ໄດ້​ຂ້າມ​ເຂົ້າ​ໄປ​ ໃນ​ຊີ​ເຣຍ ຜ່ານທາງ​ເທີ​ກີ​.
ພວກນັກລົບຊາວເຄີດໃນພາກເໜືອຂອງຊີເຣຍ ໄດ້ຮັບກຳລັງ ສະໜັບສະໜຸນທີ່ສົ່ງໄປສົມທົບ ໃນການສູ້ລົບເປັນເວລາຫຼາຍ ອາທິດ ກັບກຸ່ມຫົວຮຸນແຮງລັດອີສລາມ ທີ່ເມືອງ Kobani ກຸ່ມຕໍ່ຕ້ານລັດຖະບານປະມານ 50 ຄົນ ຈາກກອງທັບຊີເຣຍເສລີ ໄດ້ໄປຮອດເມືອງ Kobani ໃນວັນພຸດມື້ນີ້ແລ້ວຫຼັງຈາກທີ່ໄດ້ຂ້າມ ເຂົ້າໄປໃນຊີເຣຍ ຜ່ານທາງເທີກີນັ້ນ ພວກເຂົາເຈົ້າໄດ້ໄປຮ່ວມການສູ້ລົບຢູ່ທີ່ນັ້ນ ກັບກຸ່ມລັດອີສລາມ ຫຼັງຈາກທີ່ໄດ້ໃຊ້ເວລາ ກວ່າ 3 ປີເຄິ່ງ ໃນການຕໍ່ສູ້ກັບກອງກຳລັງທະຫານຊີເຣຍ ໃນຄວາມພະຍາຍາມທີ່ຈະໂຄ່ນລົ້ມປະທານາທິບໍດີ Bashar al-Assad ໃນວັນພຸດມື້ນີ້ເຊັ່ນກັນ ພວກນັກລົບຊາວເຄີດຈາກອີຣັກ ກໍໄດ້ໄປຮອດສະໜາມບິນແຫ່ງນຶ່ງໃນພາກຕາເວັນຕົກສຽງໃຕ້ຂອງເທີກີ ແລະຫລັງຈາກນັ້ນກໍອອກເດີນທາງໄປຍັງເຂດຊາຍແດນຊີເຣຍ ໂດຍໄດ້ຮັບການອາລັກຂາຈາກກອງກຳລັງຮັກສາຄວາມປອດໄພຂອງເທີກີ ລົດຂະບວນນຶ່ງ ທີ່ລຳລຽງພວກນັກລົບຊາວເຄີດອີກກຸ່ມນຶ່ງ ທີ່ມີອາວຸດໜັກ ກໍໄດ້ຂ້າມເຂົ້າໄປໃນເທີກີໂດຍທາງບົກໃນວັນພຸດມື້ນີ້ ຊຶ່ງກຳລັງເດີນທາງໄປສູ່ເມືອງ Kobani ເຊັ່ນກັນ ລັດຖະບານເທີກີໄດ້ຕົກລົງໃນສັບປະດາແລ້ວນີ້ ຈະອະນຸຍາດໃຫ້ພວກນັກລົບຊາວເຄີດ 150 ຄົນ ຈາກເຂດ Kurdistan ໃນອີຣັກ ໃຫ້ຜ່ານດິນແດນຂອງຕົນໄປຍັງເມືອງ Ko-bani